text: Sådan så kvinden ud
  05 september 2015 kl. 10.18
  Politiet beskriver den døde kvinde i Mølleåen i Vejle som 50-55 år gammel.
  Liget af den kvinde, som en kommunalarbejder lørdag morgen fandt i Mølleåen ved Dæmningen i Vejle, har efter politiets vurdering ligget i vandet i nogle timer, skriver Sydøstjyllands Politi i en pressemedelelse.
  Intet tyder dog på, at der er foreligger en forbrydelse.
  Det er dog endnu ikke lykkedes politiet at identificere kvinden, idet hun ikke var i besiddelse af identifikationspapirer.
  Hun beskrives som 50-55 år, ca. 170 cm høj og kraftig af bygning. Hun havde brunligt mellemlangt hår sat op med hårspænde. Hun var iført bordeaux rød trøje, beige bukser og lyserød bh, mørke lilla sandaler mrk. Sika str. 37.
  På armen bar hun et dameur med guld urskive og sort rem. På højre hånds lange- og ringefinger havde hun sølvringe.
  Politiet i Sydøstjylland vil gerne kontaktes på tlf. 114, hvis der er borgere der har informationer til sagen.
  